**Mór Városi Önkormányzat Képviselő-testületének**

**232/2022. (VI.29.) határozata**

**a Móri Lamberg-pince terembérleti díjainak módosítása tárgyában**

Mór Városi Önkormányzat Képviselő-testülete a Lamberg-pince (8060 Mór, Hársfa utca 10., 739 hrsz) 2022. július 1. napjától alkalmazandó terembérleti díjaira vonatkozó javaslatot megtárgyalta és azt elfogadja a határozat mellékletében meghatározott tartalommal. Egyidejűleg a 135/2022. (IV.27.) határozattal jóváhagyott 2022. május 1-jétől hatályos terembérleti díjszabás hatályát veszti.

A Képviselő-testület felkéri a polgármestert, hogy a díjak közzétételéről gondoskodjon.

Határidő: 2022.06.30.

Felelős: polgármester (Önkormányzati iroda)

Fenyves Péter Dr. Taba Nikoletta

polgármester jegyző

melléklet a 232/2022. (VI.29.) határozathoz

**A Lamberg Pince terembérleti díja 2022. július 1-től**

|  |  |  |
| --- | --- | --- |
| **Lamberg pince** | | |
| Terem | Hétköznap 22:00 óráig  (hétfő-csütörtök) | Hétvégén 22:00 óráig  (péntek-vasárnap) |
| Felső szint  (kb. 40 fő) | 6300,-Ft/óra + ÁFA | 9100,-Ft/óra +ÁFA |

**Kedvezmények:**

Az üzemeltető Móri Borvidék Turisztikai Desztinációs Menedzsment Egyesület évi legfeljebb 20 alkalommal a nemzeti vagyonról szóló 2011. évi CXCVI. törvény 11. § (13) bekezdésében meghatározott esetben (különösen a turizmussal kapcsolatos feladatok ellátása körében) ingyenesen jogosult rendezvény céljára az ingatlan igénybevételére.